# אווירני

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אווירני (בלועזית: אארובי, ארובי או אירובי; Aerobic) מתייחס לאורגניזם החי בנוכחות חמצן. יצורים אווירניים נמצאים בכל ממלכות החיים; היצורים בממלכות הפרוטיסטה, הצמחים ובעלי החיים הינם כולם אווירניים.

יצורים המוכרחים לחיות בנוכחות חמצן חופשי נקראים אווירניים אובליגטוריים.

יצורים המסוגלים לחיות בהעדר חמצן חופשי נקראים אל-אווירניים (Anaerobes). רובם המכריע הוא חיידקים אמיתיים או חיידקים קדומים. אלה המסוגלים לחיות בנוכחות חמצן ולנצלו לצרכיהם המטבוליים, אך גם בהעדרו (אזי הם משתמשים במסלולים מטבוליים חילופיים), נקראים בדרך כלל אל-אווירניים פקולטטיביים, אך המונח אווירנים פקולטטיביים נפוץ גם כן (ומתאר את אותה קבוצת יצורים בדיוק).

מספר יצורים אווירניים דורשים חמצן, אך בריכוזים נמוכים בהרבה מהרגיל; ריכוזים גבוהים של חמצן (כמו הריכוז הנמצא באוויר - כ-20%, למשל), עלולים להרגם. יצורים אלו נקראים מיקרואירופילים (Microaerophiles). החיידק Helicobacter pylori הוא מיקרואירופילי.

היות והיצורים המפותחים ביותר הינם כולם אווירניים, ניתן להסיק מכך שתהליך הנשימה האווירנית, בו משתמשים יצורים אלו, יעיל בהרבה מתהליכים אחרים (כגון תסיסה), בהם משתמשים היצורים האל-אווירניים. האנרגיה המופקת באמצעות ניצול חמצן גבוהה פי כ-15 מזו המופקת בניצול של חומרים אחרים. ראו גם: אפקט פסטר.

בראשית החיים על-פני כדור הארץ היו כל היצורים אל-אווירניים; ההתפתחות האבולוציונית של יצורים אווירניים הייתה מהארועים המכריעים בעיצוב המגוון הביולוגי הקיים כיום. המעבר לנשימה אווירנית אפשר היווצרותם של תאים גדולים יותר, ולאחר מכן של יצורים רב-תאיים, וכל זאת בזכות האנרגיה הרבה המתקבלת בנשימה אווירנית.

להסבר מפורט בנוגע למקור ההבדל בדרך בה מתייחסים יצורים שונים לחמצן, ראו ערך אל-אווירני.

מקור: http://he.wikipedia.org../../../%D7%90/%D7%95/%D7%95/%D7%90%D7%95%D7%95%D7%99%D7%A8%D7%A0%D7%99.html

קטגוריה: מטבוליזם

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Dansk
- Deutsch
- Español
- Suomi
- Français
- Galego
- Italiano
- Македонски
- Nederlands
- Polski
- Português
- Русский
- Svenska